31998R0846
L 120/13
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 846/98 НА КОМИСИЯТА
от 22 април 1998 година
относно адаптиране на Регламент (ЕО) № 2008/97 на Съвета и за отмяна на Регламент (ЕО) № 151/98
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2008/97 на Съвета от 9 октомври 1997 г. относно установяване на определени правила за прилагане на специален режим при вноса на маслиново масло и някои други селскостопански продукти с произход от Турция (1), и по-специално член 8 от него,
като има предвид, че Решение № 1/98 от 25 февруари 1998 г. на Съвета за асоцииране ЕО-Турция (2) относно търговските споразумения за селскостопански продукти установява, inter alia, преференциален режим за внос на маслиново масло с произход от Турция, приложим от 1 януари 1998 г.;
като има предвид, че Регламент (ЕО) № 2008/97 предвижда, че, в случай че условията за специалния режим, предвидени в Споразумението за асоцииране, се изменят, по-специално по отношение на сумите, или в случай, че е сключено ново споразумение, произтичащите корекции на цитирания регламент могат да бъдат приети от Комисията съгласно процедурата по член 38 от Регламент № 136/66/ЕИО на Съвета (3), последно изменен с Регламент (ЕО) № 1581/96 (4);
като има предвид, че специалният режим при вноса на маслиново масло от Турция съгласно Решение № 1/98 на Съвета за асоцииране ЕО-Турция изменя по-специално сумите за намаляването на митата, приложими към 1 януари 1998 г.; като има предвид, че Регламент (ЕО) № 2008/97 следва да бъде съответно адаптиран, за да включва тези намаления на сумите, предвидени съгласно Решение № 1/77 на Съвета за асоцииране ЕО-Турция (5);
като има предвид, че условията на специалния режим при вноса на маслиново масло от Турция, съгласно Решение № 1/98 на Съвета за асоцииране ЕО-Турция, не предвиждат разпоредби за намаляване на митата, подлежащи на прилагане на специална експортна такса в Турция; като има предвид, че Регламент (ЕО) № 151/98 на Комисията (6) следва да бъде отменен;
като има предвид, че мерките, предвидени в настоящия регламент, са в съответствие със становището на Управителния комитет по масла и мазнини,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 2008/97 се изменя, както следва:
1.
В член 2, параграф 1 изразът „0,7245 ECU за 100 килограма“ се заменя с „10 %“.
2.
Член 2, параграфи 2 и 3 се заличават.
3.
В член 3, параграфи 1 и 2 изразите „3,723 ECU за 100 килограма“ и „7,003 ECU за 100 килограма“ се заменят съответно с „5 %“.
Член 2
Регламент (ЕО) № 151/98 се отменя.
Член 3
Настоящият регламент влиза в сила в деня на публикуването му в Официален вестник на Европейските общности.
Настоящият регламент се прилага от 1 януари 1998 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 22 април 1998 година.